Losing my religion – Deel 2 – africanus skepticus
Oor die skrywer/ About the writer
2015-06-26 2015-06-22 Uncategorized 1 Kommentaar ChristenskapDie verledeGeloof
Losing my religion – Deel 2
Daar was ŉ tyd gewees wat ons as familie glad nie kerk toe gegaan het nie. Geen groot aankondiging of rede gegee nie. Lewe het maar voortgegaan soos normaal, behalwe dat ons net nie meer Sondae die kerk uitstappie gedoen het nie. Die “paw-paw het die fan gestrike” toe ons een jaar vir my grootouers (aan my pa se kant) in Namibië gekuier het. Hierdie oupa en ouma was geweldig gelowig en konserwatief. Soos dit maar van die familie verwag is, het ons op die Sondag met ons kuier saam kerk toe gegaan. Na dit het oupa ŉ bietjie met ons gesels oor die kerk en kategete.
Uit die mond van die suigeling sal jy die waarheid hoor.
Die woord kategete was vir ons baie vreemd. Ek kan nie onthou of dit ek of my suster was nie, maar toe ons vra wat dit beteken, het my oupa agterdogtig geraak. Met groot bekommernis vra hy toe of ons kerk toe gaan en uit onskuld toe natuurlik nee gesê. Ek kan nie presies onthou wat daarna gebeur het nie, maar die grootmense het binne die huis gesels terwyl ek en my suster buite gespeel het. Van daar af was ons weer baie nou betrokke by die kerk. Ons was so betrokke dat ek, nadat ek my belydenis van geloof op 17 afgelê het, in Matriek die graad 5 kategete klas aangebied het. Ek as 18 jarige het 11 jariges oor die Here en sy kerk geleer.
Daar was ŉ oomblik, aan die einde van Matriek toe ek my toekomstige loopbaan moes oorweeg, wat ek amper die besluit geneem het om vir predikant te studeer. Gelukkig het die finansiële aspek van hierdie loopbaan keuse nie baie rooskleurig gelyk nie, en so het ek iets toe anders gekies.
Deel die druk
One thought on “Losing my religion – Deel 2”
Dis meer as net gelukkig, dis wonderlik. Jy kon een van vele dominees geword het wat later hul geloof verloor het, maar moet aanhou ter wille van brood op die tafel.
Dit moet aaklig wees om so te lewe.
alleman , 2015-06-27 at 05:42
Argief Kies Maand Julie 2015 (1) Junie 2015 (4) November 2014 (2)
Follow africanus skepticus on WordPress.com
Gedigte Uncategorized Vir Jan